SEPECAT Jaguar

SEPECAT Jaguar er et britisk taktisk angrepsfly utviklet i samarbeid for å imøtekomme en samordnet spesifikasjon for et avansert treningsfly/angrepsfly fra 1965. Et konsortium bestående av britiske BAC og franske Breguet Aviation ble dannet i mai 1966 under akronymet "SEPECAT" (Société Européenne de Production de l'avion d'École de Combat et d'Appui Tactique som betyr 'Europeisk selskap til produksjon av fly til trening, kamp og taktisk ildstøtte') for utviklingen av flyet, og prototypen fløy første gang i september 1968.

Det var også planlagt en hangarskip-basert variant av SEPECAT Jaguar, kalt Jaguar M, til den franske marinen (se Aviation navale). Denne planen ble siden kansellert av politiske årsaker, da man mente flytypen ble for dyr, og man utviklet i stedet Dassault Étendard IV.

Royal Air Force pensjonerte sine siste Jaguar kampfly 30. april 2007. Disse ble erstattet av Eurofighter, et annet inter-europeisk forsvarsprodukt. Frankrike pensjonerte sine i 2005, disse ble erstattet av Dassault Rafale.

I tillegg til Royal Air Force og Armée de l'air er Jaguar i bruk eller har vært i bruk i flyvåpnene til Nigeria, Ecuador, Oman og India. Av disse landene har India det største antallet Jaguar. India skal ikke bytte ut Jaguar-flyet før deres Medium Combat Aircraft (MCA), som er ennå kun på ide-stadiet, kommer.

Egenskaper
 Spesifikasjoner Jaguar GR.Mk 1A Lengde 16,83 m Vingespenn 8,69 m Vingeareale 24,18 m² Høyde 4,89 m Nettovekt 7700 kg Motorer 2x Rolls-Royce Mk 104 turbofanmotorer Ytelser Jaguar GR.Mk 1A Motorytelse per motor 23,66 kN uten etterbrenner 35,75 kN med etterbrenner Topphastighet 1699 km/t Maksimal startvekt 15700 kg

 Eksterne lenker 
 SEPECAT Jaguar

Kategori:Angrepsfly
Kategori:Tomotors jetdrevne luftfartøy
Kategori:Luftfartøy produsert i Storbritannia